אריאל-ניל לוי

**אריאל-ניל לוי** (נולד ב-1977) הוא אמן תיאטרון ופרפורמר רב-תחומי, מפיק, כותב, שחקן, מעבד, דרמטורג ומורה למשחק, אשר חוקר את הקשר בין חיי הלילה הקוויריים ותיאטרון פוסט דרמטי בציר בין גרמניה וישראל מתחילת שנות ה-2000. הוא ידוע גם כאלטר אגו שלו **[[#אנאלי גולדברג|אנאלי גולדברג]]** (ראו הרחבה) - דמות פוסט דראג ברלינאית.

## ביוגרפיה
לוי גדל ברמת גן, אביו היה מעצב אופנה ואמו מפיקת תיאטרון ואירועים.

בגיל 16 עזב את בית הספר רביבים ברמת גן, והחל ללמוד משחק במסגרת פרטית עם המורה רחל שור וכן היה מתמחה בבית הספר למשחק בית צבי.
[ממוזער|אריאל-ניל לוי מתוך הופעת הבכורה של שלישיית "בנות לי לה לו" במועדון [אלנבי 58, בערב הפליירום בניהולו של עופר ניסים, יום הגאווה 1995]]
במקביל ללימודי המשחק, הוזמן בתחילת 1995 על-ידי שמעון שירזי לעבוד כאמן דראג במועדון הלמון ומאוחר יותר במועדון אלנבי 58 בליין הפליירום, תחת ניהולו האומנותי והפקתו המוזיקלית של עופר ניסים. באותה שנה הקים עופר ניסים את שלישיית "בנות לי לה לו", שלוי היה חלק מהן יחד עם סילבי ורסקו וליידי סמנתה. הפקות אלו זכו לחשיפה תקשורתית באותה התקופה, כאשר השלישייה הופיעה כמה פעמים בתוכנית "כל ערב" בהנחייתה של מרב מיכאלי.

לאחר שעבד כשחקן בהצגות שונות בשנות ה-90, עבר לגרמניה בשנת 2001 ללמוד רפואה.

בזמן לימודים אלו יצר שתי יצירות סייט-ספסיפיק (תלויות מקום) בשיתוף סטודנטים לרפואה (Das Krankenhaus 2002, Madame Habib's Kampf der Kulturen 2004). לאחר שלוש שנות לימודי רפואה החליט לחזור ללימודי תיאטרון ולסיים ב מסלול לתואר שני במשחק ועבודה קולית עם שחקנים. במסגרת לימודיו לקח חלק במחזה **נורווגיה כיום**. המחזה, המבוסס על סיפור אמיתי, מתרחש חלקו בצ'ט בעולם הווירטואלי וחלקו על שפת פיורד בנורווגיה במציאות, ועוסק בנושא התאבדות בקרב בני נוער. אריאל-ניל שיחק את התפקיד הראשי.

## קריירה
### בתיאטרון
מאז שסיים את לימודיו ב'אלאנוס' בשנת 2007 משתתף אריאל-ניל בעשרות פרויקטים שונים כמפיק, יועץ אומנותי, דרמטורג, שחקן ופרפורמר. הוא עובד במספר שפות - עברית, אנגלית וגרמנית ב (קרי גרמניה, אוסטריה ושווייץ).

בשנת 2007 עבד לוי כפרפורמר ועוזר במאי עם דודי מעיין ב בעיבוד למחזה המלך אובו – **אובו קומפלקס** (Ubu Komplex). ב-2008 עבד כשחקן ודרמטורג עם  בתיאטרון הפולקסבינה במחזה "המלך אובו". באותה שנה שיחק בהפקת הלילה ה-12 של שייקספיר שהועלתה בעיר בון, גרמניה, בתפקיד הדוכס אורסינו. ההצגה בוימה על ידי  אשר היה עוזרו של פיטר ברוק. כמו-כן היה מפיק בפועל ב, אשר הייתה בירת התרבות האירופאית לשנה זו. משנת 2008 עד 2009 עבד כעוזר במאי ומפיק בפועל ב.
[ממוזער|אנסמבל היצירה עם הילה גולן (ימין), אריאל-ניל לוי (מרכז), ניבה דלומי (שמאל), בצילומים לקראת [פסטיבל ישראל 2014]]

#### היצירה המשותפת עם הילה גולן
בין השנים 2009–2015 יצר אריאל-ניל שבע יצירות עם זוגתו דאז, הבמאית והיוצרת הילה גולן, כאשר החל מ-2010 הצטרפה אליהם היוצרת ניבה דלומי. הקבוצה פיתחה שפה תיאטרונית משותפת שהתעסקה בפירוק נרטיבים מוכרים על הציר הבילטרלי ביחסי ישראל-גרמניה, תוך שימוש באמצעים מהתיאטרון הפוסט דרמטי. היצירות הועלו בתיאטראות שונים בגרמניה, כגון: , , ,  ושבוע התיאטרון והמוזיקה היהודי בדרזדן, וכן בישראל, ביניהם תיאטרון תמונע והמרכז לתיאטרון עכו.

שתיים מיצירותיהם, דקת דומיה (2010) ו-פוליו (2012) זכו בפרסים וציונים לשבח בפסטיבל עכו: **דקת דומיה (Schweigeminute)** הועלתה באפריל 2010 בבכורה בתיאטרון  בברלין, ולאחר מכן בפסטיבל עכו בבכורה ישראלית, שם זכתה בפרס "עכו 2". בהצגה משחקות-יוצרות לצד לוי: אנקה ראוטמן, במאית אופרה ותיאטרון גרמניה, ניבה דלומי ומיטל צור, יוצרות ישראליות. ההצגה **פוליו**, שהייתה אחת מ-11 הצגות בתחרות פסטיבל עכו 2012, התקיימה בבית הספר הערבי 'אל מנארה', זכתה בפרס הראשון עבור "ההצגה הטובה ביותר" וכן בציון לשבח על עיצוב החלל הבימתי, אותו עיצבה תמר גינתי. את ההצגה מזכיר יו*ר חבר השופטים של הפסטיבל פרופ' [[גד קינר]] במאמרו:



ב-[[2011]] יצרו השניים את *'Google Translate** אשר עסקה במנגנוני תרגום של שפה והשתלטותם על התיאטרון. ההצגה הוזמנה להשתתף במסגרת  ב.
[[קובץ:Save Your Love.jpg|ממוזער|כרזת היצירה "סייב יור לאב", אריאל-ניל לוי עם ניבה דלומי]]
במהלך שנת [[2014]] העלו הזוג שתי הצגות נוספות: **Save Your Love – Part 1** (סייב יור לאב, ובעברית: נצרי את אהבתך – פרק 1) אשר עסקה בפירוק מערכת יחסים נורמטיבים בצל [[המחאה החברתית בישראל 2011|מחאת האוהלים]], ובשיתוף עם האמן [[אדר אביעם]]. ההצגה קיבלה הזמנה להשתתף ב[[פסטיבל ישראל]] 2014 ופתחה את . היצירה **Let's Call It a Day** העמיקה את הדיון בנושאי [[נדודי שינה]] וה[[פרקריאט]] והועלתה פעמים רבות בתיאטרון .

==== יצירות אישיות ====
ב-[[2011]] השתתף אריאל-ניל כיועץ אומנותי, מתרגם וכשחקן בגרמניה, שווייץ וישראל בהצגה **סינדרום השלום** – פרויקט [[תיאטרון תיעודי|תיאטרון דוקומנטרי]] של [[תיאטרון בית ליסין|בית ליסין]] ו לצד השחקנים [[יובל שרף]] ו[[אמיר שורוש]] ובבימויו של [[טורגה קיבלר]].

בשנים [[2012]]–[[2013]] שיחק אצל הבמאית אנקה ראוטמן **בחלום ליל קיץ** בתיאטרון  **ובהמיזנתרופ** ב בעיר [[פוטסדאם]]. כמו כן השתתף בהפקות רבות ב, אשר הידועה שבהן הייתה הבכורה הברלינאית ל[[מונודרמה]] של המחזאי [[איראנים|האיראני]] : **ארנב לבן ארנב אדום**.
[[קובץ:Not Letting It In.jpg|ממוזער|מתוך מופע הווידויים "לא מכניסה את זה הביתה", לוי לבוש חליפה בימין התמונה, משמאלו [[ידידיה ויטל]], 2015]]
בשנת [[2015]] עבד כדרמטורג ומעבד בהפקה [[אוגוסט: מחוז אוסייג' - מחזה|**אוגוסט: מחוז אוסייג**']] – מחזהו של [[טרייסי לטס]] בבימוי של [[אילן רונן]], שהועלתה ב בכיכובם של ,  ו. באותה שנה שיחק במופע הווידויים של הבמאי [[ג'ייסון דנינו-הולט|ג'ייסון דנינו הולט]]: **לא מכניסה את זה הביתה** בגרסתו הברלינאית לצד [[ידידיה ויטל]].

ב-[[2016]] השתתף באחד מהתפקידים הראשיים לצידה של  בתיאטרון הרמפה ב[[שטוטגרט|שטטוגרט]] בהפקת תיאטרון בעיבוד לספרו של [[קנזאבורו אואה|קזונאבורו אואה]]: **השעיר לעזאזל**.

ב-[[2018]] הוזמן על ידי המחזאית  ליצור עבודה עם אמנית הסאונד מילנה קיפפנמולר ב. העבודה השתמשה בטקסטים מתוך פרוטוקולים מהמשפט של [[ליהמן ברדרס]] והועלתה ב, כאשר לוי מגלם את  – המנכ"ל של ליהמן ברדרס בעת פשיטת הרגל שלה.
[[קובץ:Ariel-Nil Levy rehearsing Der froehliche Weinberg.jpg|ממוזער|אריאל-ניל לוי (במרכז) מתוך חזרות ל"הכרם העליז", עם שחקן הטלוויזיה וולטר פלטה (ימין) ושטפן פאול (שמאל)]]
ב-[[2018]] שיחק לוי בתפקיד "Löbsche Bär" במחזהו של [[קרל צוקמאייר]], בבימוי של : ****. ההפקה הועלתה בבית היצירה  על גדות אגם וואנזהה, בהשתתפות שחקנים גרמנים מוכרים, ביניהם: , , , , [[רוזלינד באפה]] ועוד. שיתוף הפעולה עם הבמאי כריסטיאן פיליפס המשיך להפקות נוספות בתיאטרון ה[[פולקסבינה|פולקסבונה]] יחד עם  כגון ההצגה **Des Menschen Unterhaltsprozess gegen Gott – Ein Funkoratorium** (משפט התחזוקה של האדם נגד אלוהים – נאום רדיו), על בסיס כתביו של [[פדרו קלדרון דה לה ברקה|קלדרון]] ו[[ברנד אלואיס צימרמן]].

ב-[[2019]] שיתף פעולה עם המחזאי והפרפורמר [[אריאל ברונז]] במופע: **מי רוצה לרכב על גמל עם אנאלי גולדברג** אשר הועלה מספר פעמים בברלין. בשנה זו גם שיתף פעולה עם האמן ה[[פורטוגל]]י פביו מ. סילבה, אמן ומעצב אופנה רב-תחומי [[ג'נדרקוויר|א-בינארי]]. השניים יצרו עבודת פרפורמנס בשם **Closet Full of Skeletons** (ארון מלא בשלדים), אותה הם פיתחו ל[[סדרת רשת]] בשם: **A Closet Full Of Virus** שעלתה ב[[יוטיוב]] בארבעה פרקים במהלך ה[[סגר]] הראשון של ה[[מגפת הקורונה בישראל|קורונה]], בשיתוף עם המוזיקאי [[מיכה קפלן]] והסופר [[אמיר נעמן]] ובתמיכת Framed ברלין.

בין השנים [[2019]]–[[2020]] כתב, הפיק, ביים ושיחק לוי ב[[טרילוגיה]] של אנאלי גולדברג: **The Borscht Belt Trilogy,** אשר הועלתה בחלל הפרפורמנס הקווירי Kake ב[[נויקלן]], ברלין. בביקורת על המופע של ה[[בלוג]]ר התרבות הקנדי, ג'וש בנטלי, נכתב בין היתר: 

==== החל מהעשור השני של המאה ה-21 ====
בשנת [[2020]] יצר עבודת וידאו בהזמנת [[דויטשס תיאטר|התיאטרון הלאומי הגרמני בברלין]], בכיכובה של אנאלי גולדברג בשם: **בבית הכנסת שלנו** (in unserer Synagoge). זהו עיבוד לסיפורו של [[פרנץ קפקא]] [[:de:In_unserer_Synagoge|בבית הכנסת שלנו]], ובשיתוף פעולה עם השחקנית . בהמשך השנה הוזמן מחדש על ידי הבמאי הגרמני כריסטיאן פיליפס לייצר [[מיצב וידאו|עבודת וידאו]] בתיאטרון ה[[פולקסבינה]], שעלתה ב[[דצמבר]] לציון 150 שנה להולדתה של המהפכנית הפמיניסטית [[רוזה לוקסמבורג]].

ב-[[2021]] כתב, הפיק, ביים ושיחק בהופעת [[מולטימדיה]] שנעשתה בתקופת הקורונה והוצגה ב[[לייב]] תחת השם **וו זייען די חייע'ס** (Wu Seyen di Chayes). היא עלתה במסגרת פסטיבל ID בתיאטרון הרדיאל סיסטם, בשיתוף פעולה עם אמנים קווירים ברלינאים כגון [[קיקי מורס]], ממקימות  ו. המופע נתמך על ידי משרד התרבות הגרמני וקרן Between Bridges של הצלם הקווירי  והועלה בגרסת הלייב באוקטובר 2021 בתיאטרון האנגלי, ברלין.
[[קובץ:Anali Goldberg Where are the animals.jpg|ממוזער|אנאלי גולדברג על הבמה ב"איכן החיות", יצירה שהועלתה בתיאטרון הבית ביפו, 2022]]
ב[[אוגוסט]] [[2021]] שיחק במחזה של [[אריאל ברונז]] !**Dig-it** אשר הועלה ב[[ליטא]] במסגרת פסטיבל למחזאות מודרנית. בדצמבר אותה שנה הופיע ושיחק בתיאטרון הבית ביפו עם המופע שכתב: **איכן החיות** (Where are the animals). ב[[פברואר]] [[2022]] הפיק ושיחק ב[[תסכית|תסכית רדיו]] שנכתב על ידי אמיר נעמן והופק מוזיקלית על ידי מיכה קפלן. התסכית בשם **Anali Goldberg And The Mysterious Mole** יצא בפלטפורמות שונות, כגון [[ספוטיפיי]].

בחודש [[מאי]] [[2022]] העלה מופע בשם **דה שיט שואו** בתיאטרון האנגלי בברלין, יחד עם עוד שישה אמנים ואמניות. מופע זה פירק לגורמים את המחשבה אודות מושג היפה, הנכון, החשוב והמשמעותי, והמיר את מושג הדמות במושג המתחרה. העלילה ומסורת ההיררכיה הערכית הוחלפו ב"אין עלילה, יש פורמט; אין סינון של תכנים איכותיים כנגד לא איכותיים; יש יציקה של תכנים נחותים וכישלונות". בספטמבר אותה שנה הופיע לוי ב בברלין. היצירה הועלתה במסגרת פרויקט של [[קולקטיב]] ה"קווירדוס" ([[ספוקן וורד]] קווירי) במהלך שבוע פסטיבל תיאטרון קווירי. ביצירה זאת לקח אריאל-ניל חלק בכתיבתה וגם השתתף כשחקן יוצר.

לוי מופיע תדיר בערבי קריאה מבוימים בתיאטראות שונים בגרמניה, בשפות עברית, גרמנית ואנגלית. ב-27 בספטמבר [[2022]] לקח חלק בערב מיוחד, לרגל יציאת שישה מחזות של [[חנוך לוין]] בגרמנית, בתרגומו של מטיאס נאומן. לצד אריאל-ניל השתתפה השחקנית האוסטרית אלמוט צילכר, עימה שיתף פעולה בעבר, השחקן הגרמני  והמתרגם פרופ' [[פרדי רוקם]].
[[קובץ:Ariel-Nil Levy reheasals Antigona 2023.jpg|ממוזער|מאחורי הקלעים בתיאטרון, במהלך הקריאה הראשונה למחזה אנטיגונה, 2023]]
ב[[ינואר]] [[2023]] העלה אריאל-ניל מופע חד-פעמי בשם **PORK** בפסטיבל קרוסרואדס של [[המרץ2]], בהשתתפות שתי מקהלות נשים, אמניות דראג מקומיות ואמניות פרפורמנס, מתל אביב וברלין. ב[[אפריל]] 2023 שיחק לוי בגרמנית, בעברית ובאנגלית את התפקיד הראשי של ד"ר אלכסנדר בערב [[תיאטרון מחול]] רב-משתתפים בשם **Revolution**. המופע בוים על ידי [[טיאן גבינג]] מקבוצת התיאטרון מ[[בייג'ינג]] נמר הנייר (Paper Tiger Theatre Studio), הועלה במרכז התרבות החדש  שבברלין, אשר נבנה על חורבות [[ארמון הרפובליקה]]. ב[[אוקטובר]] 2023 שיחק את [[קריאון]] בעיבוד מחודש ל[[אנטיגונה]], **Antigone pitched,** שבוימה על ידי הבמאיות יוליאן מדינג וטינה טורנהיים. ההצגה הועלתה בתיאטרון Ballhaus Ost ששֹם דגש על [[מחזאות|מחזאוּת]] גרמנית מודרנית.

החל מינואר [[2024]] צפוי לוי לשחק את תפקיד השוטה במחזה [[הלילה השנים עשר|**הלילה ה-12**]] מאת [[ויליאם שייקספיר]] בבימוי של אלכסנדר רימנשניידר, בעיבוד מיוחד לתיאטרון הילדים והנוער .

ב[[מאי]] [[2024]] השתתף אריאל-ניל לוי במופע **Post Daddies** שהועלה בבכורה בתיאטרון  בברלין. המופע, בבימויו של קונסטנטין אחמד בירגר, נוצר בשיתוף עם הפרפורמר [[נעם מאירי]], פרופסור לשעבר לתיאטרון גוף ב באסן. היצירה עוסקת בחייהם של גברים הומוסקסואלים מעל גיל 50, ומשלבת תיאטרון, שירה, ריקוד ומונולוגים אישיים. המופע התרחש בתפאורה של סאונה הומואית, מרחב המאפשר מפגש בין דורות שונים בקהילה הגאה ללא מסננות של הרשתות החברתיות. לוי ומאירי חולקים סיפורי חיים מתל אביב של שנות ה-90, מתמודדים עם שאלות של הזדקנות, בדידות וסטטוס, ובוחנים את הפער בין הדורות בקהילה הקווירית. המופע הוצג בפני קהל מלא במשך שבעה ערבים, עם הופעות נוספות שנקבעו לאוקטובר ונובמבר 2024.

ב[[יוני]] [[2024]] יצר אריאל-ניל לוי, בדמותה של אנאלי גולדברג, את המופע **Bad Girls** בשיתוף עם האמנית אוזינג גלופ. המופע, שהוצג לראשונה ב-16 ביוני 2024 בתיאטרון  בברלין, מתאר שתי דמויות נשיות, אגנס (אוזינג גלופ) ולידיה (אנאלי גולדברג), היוצאות לחופשה ומגיעות עד לשאול. ב[[מאמר]] בכתב העת "טנצראום ברלין" תיארה הכוריאוגרפית ומלכת הדראג אולימפיה בוקאקיס את המופע כאחד המשובחים שראתה, המשלב אלמנטים של קאמפ, מלודרמה והומור אבסורדי. המופע כולל קטעי [[ליפ סינק]] בקצב כפול לקלאסיקות כמו "[[Total Eclipse of the Heart]]" ו"[[קברט (מחזמר)|Mein Herr]]", ומציג מה שהיוצרים מכנים "דרמטורגיה נוירו-דיברגנטית" – שימוש בחוויות חושיות במקום עלילה ליניארית. בעבודה זו שאבה גולדברג השראה מאביה, שהיה מעצב אופנה ואהב צבעים בוהקים, ומסבתה הגדולה (רבתא) זימבול זיזי ארייה, אישה יהודייה שנולדה בטורקיה ב-1900, שאותה זוכרת תמיד צוחקת ומבצעת בדיחות פיזיות. היצירה נדונה במספר כתבות ביקורת, וכריסטופר פרנר מאתר RBB24 תיאר אותה כ'מופע שמשלב הומור ודיון בנושאים חברתיים'.

ב[[נובמבר]] [[2024]] השתתף אריאל-ניל לוי בהפקה **777 // Die Siebentodsünden** (שבעת חטאי המוות) בתיאטרון ה[[פולקסבינה]] בברלין. המופע, בבימויו של , היה עיבוד חדשני ליצירתו של המלחין היהודי-אוסטרי [[אדלברט פון גולדשמידט]] מ-1876, שלא הועלתה בברלין מאז הבכורה שלה לפני כ-150 שנה. לוי גילם בהפקה את דמותו של [[תאודור הרצל]], כחלק מעלילה מקבילה המתרחשת ב-1883, ביום מותו של [[ריכרד ואגנר]], בבית קפה וינאי. המופע כלל הרכב מרשים של אמנים, ביניהם השחקנית  בתפקיד "נסיכת האפלה", לצד תזמורת קאמרסימפוני ברלין ומקהלת  המונה יותר מ-140 חברים. ההפקה, שתוארה כ"מופע מפלצתי" בעיתונות הגרמנית, עסקה בנושאים כמו לאומנות, אנטישמיות, קולוניאליזם וקפיטליזם קיצוני. העיבוד המודרני משלב אלמנטים מתיאטרון ניסיוני עם דימויים חזותיים חזקים, במטרה להחיות את יצירתו של גולדשמידט, שנשכחה בשל האנטישמיות של זמנו. ההפקה סוקרה בכלי תקשורת גרמניים שונים, כולל פרנקפורטר אלגמיינה וארטה, עם ביקורות נלהבות שראו בה התחלה אפשרית של רנסאנס ליצירותיו של גולדשמידט.



=== בקולנוע ובטלוויזיה ===
משנת [[2016]] החל אריאל-ניל להרחיב את קריירת המשחק שלו ולהשתתף בסרטי קולנוע וטלוויזיה בעברית, אנגלית, גרמנית ואף ביידיש. בשנה זו שיחק את סוכן המוסד [[צבי מלחין]] בסרט הטלוויזיה: **** בבימויו של , על פי תסריט של . הסרט עוקב אחרי חייו של [[פריץ באואר]], מי שהיה התובע הכללי של מדינת הֶסֶן (גרמניה) ומילא תפקיד מכריע באיתורו של הפושע הנאצי [[אדולף אייכמן]]. הסרט הוקרן בערוץ הטלוויזיה הגרמנית [[ARD]].

ב-[[2018]] גילם לוי את אחד התפקידים המרכזיים בסרט קולנוע אוסטרי-לוקסמבורגי לצידם של שחקנים מהשורה הראשונה, ובכללם [[דב גליקמן|דבל'ה גליקמן]], , ,  והשחקנית . הסרט **** הוא [[מותחן]] [[בית משפט]] המבוסס על המסמכים המקוריים מהתיק של [[פרנץ מורר]], [[פוליטיקאי]] מקומי מכובד ובעל אדמות. מורר עומד למשפט בשנת 1963 בעיר [[גראץ]], [[אוסטריה]], ובו מואשם בביצוע [[פשע מלחמה|פשעי מלחמה]] ב[[גטו וילנה]] במהלך השנים 1941 – 1943. הסרט בוים ונכתב על ידי  והוצג ב[[פסטיבל הסרטים הבינלאומי חיפה]], בערוץ [[ORF (חברה)|ORF]] האוסטרי וב[[נטפליקס]] (גרמניה). הוא זכה לשבעה פרסים ועיטורים, כאשר המוכרים והבולטים מביניהם הם  ו. התפקיד דרש מאריאל-ניל לשחק בארבע שפות: גרמנית, אנגלית, עברית ו[[יידיש]], אותה למד במיוחד עבור התפקיד.

בשנת [[2019]] שיחק לוי בסרט **Apnoe** את התפקיד הראשי של שליח בשם מיכאל, אשר נשלט על ידי בוס זדוני בסרט [[סרט ניסיוני|אקספרימנטלי]] [[אפוקליפסה|אפוקליפטי]]. הסרט, בבימויה של יוליה קטלהוט, נוצר עבור הערוצים  ו־[[ARD]], כאשר לצד אריאל-ניל משחקים גם  ו. הוא הוקרן בבכורה ב ולאחר מכן שודר פעמים רבות בטלוויזיה הגרמנית.

ב-[[2023]] יצא הסרט **שושנה** אודות מייסד מחתרת ה[[לוחמי חרות ישראל|לח"י]] [[אברהם שטרן (יאיר)|אברהם שטרן]], בו משחק לוי בתפקיד אורח את עו"ד חיים לובינסקי, מראשי המחתרת, לצד שחקנים מובילים כגון [[דאגלס בות']] ו[[הארי מלינג]]. הסרט, בבימויו של , הוקרן ב[[פסטיבל הסרטים הבין-לאומי בטורונטו|פסטיבל הקולנוע הבינלאומי בטורונטו]] ב-8 בספטמבר.

בתחילת שנת [[2024]] צפוי לעלות סרטה של שיראל פלג: **Die Liebeskümmerer,** בו שיחק לוי בתפקיד אורח לצד שחקנים דוברי גרמנית כגון [[לורנס רופ]], , מרגרט טיזל ו. הסרט הופק על ידי חברת UFA הגרמנית ויופץ בלעדית בחברת [[הזרמת מדיה|שירותי ההזרמה]] [[נטפליקס]].

=== דיבוב וקריינות ===
החל מ[[העשור השני של המאה ה-21]] עוסק אריאל-ניל בעבודות קוליות במגוון שפות. חברות הפקה גרמניות שוכרות את שירותיו של לוי בכדי [[דיבוב|לדבב]] [[תוכנית טלוויזיה|סדרות טלוויזיה]] ו[[סרט תיעודי|סרטים תיעודיים]] לגרמנית. בין היתר ניתן לציין סדרות דוברות אנגלית כגון המותחן הבלשי **** ששודר ב-[[2015]] ברשת AXN White הגרמנית, דרמת הפשע **** ב-FOX בגרמניה, והסדרה [[דיג (סדרת טלוויזיה)|**דיג**]] שיצר [[גידי רף]] ששודרה ב-[[2016]] בערוץ הגרמני RTL ואף בערוץ [[HOT3]] הישראלי.

לצד עבודות ה[[דיבוב]] מתמחה לוי ב[[קריין|קריינות]] מקצועית בהזמנות מגופים שונים, ובכללם [[מוזיאון|מוזיאונים]], [[אנדרטה|אתרי הנצחה]], [[תערוכה|תערוכות]] ו[[מיצב]]ים שונים. עבודתו הראשונה הייתה ב-[[2011]] כשחברת ההפקה הגרמנית Tonwelt Studios פנתה אל לוי בבקשה [[הקלטה|להקליט]] קריינות בגרסה העברית של  **במוזיאון ** שבעיר [[קלן]], בבניין ששימש את ה[[גסטפו]] הנאצי. בשנים שלאחר מכן הקליט לוי מספר פרויקטים דומים במוזיאונים שונים, ביניהם סיור השמע באתרי ההנצחה של **מחנה הריכוז בוכנוואלד,** של **אהלם** ב[[הנובר]] (בי"ס יהודי שהפך לכלא הגסטפו ושימש משכן ל[[בתי יהודים]]) **ובמוזיאון שבארמון הלבורן** ליד [[זלצבורג]], בו נטל את תפקיד ה[[במאי|בימוי]] ב[[אולפן הקלטות|אולפן ההקלטות]] והנחה את השחקנים דוברי העברית. אחד הפרויקטים המשמעותיים ב-[[2020]] הוזמן עבור **המוזיאון היהודי בברלין,** כאשר אריאל-ניל ביים את כל הגרסה העברית של מדריך השמע ותרם את קולו בהקלטת הקריינות, ובכך מיצב את עצמו כאחד הקריינים הבולטים בגרמניה ובאוסטריה בעבודות בשפה העברית.

בשנת [[2018]] קריין לוי בעברית את דמותו של אשתון ב[[סרט תיעודי|סרט התיעודי]] **הנעלם** מאת גלעד ברעם ואדם קפלן, ובכך סייע ליוצרים להעביר את המסרים של הבלוגר-העיתונאי, ש[[זהות בדויה|אינו יכול להיחשף]] בקולו ובדמותו האמיתיים. בסרט תיעודי גרמני ששודר בערוץ [[Südwestrundfunk|SWR]] באותה שנה, **Allein unter Flüchtlingen** (לבד בין פליטים) בכיכובו של העיתונאי [[טוביה טננבום|טוביה טננבוים]], ליווה אריאל-ניל את הסרט בקריינות וכן דיבב את טוביה (שהתראיין באנגלית) בתרגום לגרמנית.

=== כמעבד ומתרגם מגרמנית ===
לוי דובר את השפה הגרמנית על בוריה, עוד משהתקבל ללימודי הרפואה בגרמניה בתחילת [[העשור הראשון של המאה ה-21]]. בשנת [[2010]] [[תרגום סימולטני|תרגם סימולטנית]] מגרמנית את עיבודו של נוראן דוד קאליס ל[[רומיאו ויוליה]] **That Bitch Can Be A Part Of Me,** שהועלה בתיאטרון המעבדה בירושלים במסגרת [[פסטיבל ישראל]] בבימויו של מיכאל רונן, ועיבד לגרמנית את המחזה **אוגוסט: מחוז אוסייג**' אשר עלה בברלין להופעת בכורה בשנת 2015.

כמו כן עוסק לוי בתרגום ועיבוד עבור הטלוויזיה הגרמנית.

== פילמוגרפיה נבחרת ==
=== קולנוע ===


=== טלוויזיה ===


=== וידאו-קליפים ===


=== דיבוב וקריינות ===


== אנאלי גולדברג ==
[[קובץ:Anali Goldberg pose at home.webp|ממוזער|**אנאלי גולדברג,''' האלטר-אגו של לוי]]
בשנת 1995 הגיחה לראשונה אנאלי גולדברג, האלטר אגו של אריאל-ניל לוי כדמות פוסט דראג. אנאלי היא פסיכואנליטיקאית של חדר חושך ויוצרת מולטימדיה, מיסודות חיי הלילה הקווירים התל אביביים של שנות ה-90, המתעסקת בחתך שבין חיי-לילה קווירים ותיאטרון פוסט דרמטי. גולדברג פעלה גם תחת שלל דמויות ושמות דראג אחרים, עבדה בליין הפליירום באלנבי 58 עם עופר ניסים, הופיעה באירועים היסטוריים של הקהילה הגאה כגון אירועי הויגסטוק הראשוניים בשנת 1997 בגן העצמאות, ולאחר מכן בשנת 1998 על במות חגיגות הגאווה בגן מאיר. אנאלי הופיעה באופן קבוע עם גילה גולדשטיין, אבינוף פרומר וקים קונקשיין בקברט של נינו אורסיאנו במרתף העליון בבית ליסין. החל מהעשור השני של המאה ה-21 הייתה פעילה בחיי הלילה הברלינאים ושיתפה פעולה עם עשרות אמניות קוויריות שחיות בעיר.

###### רשימה חלקית של פעילותה של אנאלי גולדברג במסיבות קוויריות, ליינים ואירועים מיוחדים, בערים תל אביב וחיפה
אנא לולו, קווירחנה, קוקשוק, סירופ חיפה, אלנבי 58, קולומבריום, שחיתות, למון, האנגר 11, וויגסטוק 1997 בגן העצמאות, המרץ2, KEX, פארסה, "מופע הקברט של נינו" בית ליסין

###### רשימה חלקית של פעילויות בליינים קווירים, מועדונים וערבים מיוחדים בברלין
Kantine am Berghain, Kake, Salon zu Wilde Renate, Griessmühle, Else, Sounds, Heaven's Gayte, Get Fucked with Olympia Bukkakis, Freiluftkino Hasenheide, christa kupfer, Riot, Lecken, Loophole, Pepsi Boston Bar Schwuz, Crack Bellmer, Revier Südost, Fiese Remise, Trashera, Freshera, Queens against Borders, SO36, Schrippe

אנאלי גולדברג תשתף פעולה בסינגל שיצא בהפקתו של , המפיק המוזיקלי שכתב לרופול את הלהיט You Better Work.

## חיים אישיים
לוי הוא הומוסקסואל מוצהר, אשר יצא מהארון בשנת 1992 והיה חלק פעיל בחיי הלילה הגאים של תל אביב בשנות התשעים. ב-2011 התחתן בגרמניה עם זוגתו ליצירה ולחיים הילה גולן. ב-2018 נפרדו כאשר לשניים בת משותפת. בשנת 2021 השתתף בגרמניה בפרויקט יציאה מהארון משותפת ל-185 שחקנים ושחקניות, המכונה , שעורר דיון ציבורי בגרמניה בנושא ייצוג להט"בי בתעשיית התרבות. אריאל-ניל מעורב בפעילות קהילתית בנושאים להט"בים וקווירים החל מאמצע שנות התשעים של המאה ה-20.

## פרסים ומלגות
* בין השנים 2004–2005 קיבל לוי מלגת הצטיינות מ
* בשנים 2005–2008 הוענקה לאריאל-ניל מלגת הצטיינות נוספת מטעם קרן 
* 2010 - "דקת דומיה", פרס ההצגה האורחת הטובה ביותר במסגרת "עכו 2", פסטיבל עכו
* 2012 - "פוליו", פרס ההצגה הטובה ביותר בפסטיבל עכו
* 2012 - "פוליו", פרס עיצוב החלל בפסטיבל עכו למעצבת תמר גינתי
* 2019 - "מורר: אנטומיה של משפט", זוכה פרס אנסמבל השחקנים הטוב ביותר, מטעם גילדת השחקנים הגרמנית
* בשנת 2022 קיבל מלגה מקרן אמני הבמה עבור פרויקט מחקר: "אנאלי גולדברג וההורמונים המשוגעים"
* 2023 - זוכה פרס ההוקרה למעורבות בחיי הלילה הלהט"בים בברלין, יחד עם מלכות הדראג אולימפיה בוקאקיס (מייסדת הליין Get Fucked) ואוזינג גלופ הבריטית

## קישורים חיצוניים

## הערות שוליים

קטגוריה:שחקני תיאטרון ישראלים
קטגוריה:שחקני תיאטרון יהודים
קטגוריה:ישראלים שהיגרו לגרמניה
קטגוריה:ישראלים שנולדו ב-1977
קטגוריה:להט"בים ישראלים
קטגוריה:שחקנים להט"בים ישראלים
קטגוריה:רמת גן: אישים
קטגוריה:שחקני תיאטרון גרמנים
קטגוריה:שחקני קולנוע וטלוויזיה יהודים גרמנים
קטגוריה:שחקני תיאטרון יהודים גרמנים
קטגוריה:שחקני קולנוע וטלוויזיה גרמנים
קטגוריה:דראג קווינס